**KONKURS**

Në mbështetje të veprimtarive dhe projekteve të Ministrisë së Kulturës si pjesë e politikave të saj kulturore, me qëllim edukimin dhe formimin cilësor të brezit të ri nëpërmjet arteve, në mbështetje të krijimtarisë aplikuese të konkursit të novelave grafike, që rezultoi i suksesshëm në pesë edicionet e tij të para,

MINISTRIA E KULTURËS

shpall:

**Çeljen e Edicionit VI të Konkursit Kombëtar**

**“NOVELAT GRAFIKE SHQIPTARE 2021”**

**Kriteret e organizimit të edicioni VI të Konkursit Kombëtar “Novelat Grafike Shqiptare 2021”**

**Pjesëmarrja**

**Konkursi është i hapur për çdokënd** pa dallim moshe, gjinie, profesioni, arsimimi etj.

Çdo pjesëmarrje në konkurs pranon automatikisht të gjitha kriteret e shpallura zyrtarisht nga Ministria e Kulturës.

**Qëllimi**

Qëllimi final i këtij aktiviteti kulturor është edukimi artistik dhe gjuhësor përmes vlerave të trashëgimisë kulturore materiale (konteksti) dhe jomateriale (shprehja), të aplikuara në gjininë e novelave grafike si dhe mbajtja gjallë e kulturës popullore.

**Tematika**

Tematika e veprave që do të paraqiten është e lirë. **Punët mund të bazohen në tematika shqiptare nga letërsia, sporti, politika, legjenda dhe përralla, tregime apo gojëdhënat, kinematografi, realitete të përditshme, etj .**

Rëndësi duhet t’i kushtohet teknikave të punimit, mënyrave të shprehjes së fabulës, përshkrimit të karaktereve, inkuadrimit të narracionit, përdorimit të elementeve simbolike si mjete të gjuhës apo të komunikimit etj.

Ky projekt synon, gjithashtu, mbrojtjen dhe zhvillimin e gjuhës shqipe. Për këtë arësye rëndësi e veçantë duhet t’i kushtohet përdorimit të onomatopeve në novelat grafike.

Përsa i përket narracionit, ai mund të jetë në gjuhën shqipe standarde, në dialekt ose në gjuhën e pakicave kombëtare.

**Kriteret për realizimin e punimeve që do të paraqiten**

* Autorët mund ta paraqesin novelën grafike në gjuhën shqipe standarde ose edhe në dialekt. Nëse autori i përket minoriteteve kombëtare, ai mund ta paraqesë Novelen Grafike në gjuhën e komunitetit dhe me përkthimin përkatës në gjuhën shqipe.
* Preferohen novela grafike të cilat narracionin e zhvillojnë vetëm me anë të imazheve grafike dhe përdorimin e onomatopeve në gjuhën shqipe ose në gjuhët e minoreteteve.
* Në punimet e paraqitura, duhet të jetë në vëmendje të pjesëmarrësve Ligji i të Drejtave të Autorit. Mos respektimi i këtij Ligji sjell skualifikimin e punës së paraqitur.
* Teknika është e lirë.
* Të interesuarit **duhet të paraqesin punimet** në **format digjital jpg ose pdf.** Puna duhet te jete ne **numer tek fletesh, (3 ose 5 fletë A4) me rezolucion 300 dpi**. Punimi duhet te shoqerohet me nje **pershkrim te shkurter te noveles ( 1/3 faqe A4).**
* **Pjesemarresi pervec punimit duhet te dergoje nje CV të shkurtër personale në shqip në format word me foto portret format 4x5cm në jpg, vendin e shkollimit apo te punes dhe numrin e telefonit.**

**Koha e zhvillimit**

Duke filluar nga muaji Tetor 2020.

**Konkursi do të mbyllet më 28 Shkurt 2021.**

**Mënyra e dorëzimit të punimeve**

Kandidatët duhet t’i paraqesin punimet në mënyrë elektronike në adresën e e-mail: [**novela.grafike.shqiptare@kultura.gov.al**](mailto:novela.grafike.shqiptare@kultura.gov.al)**.**

**Juria**

Për përcaktimin e çmimeve të konkursit do të ngrihet një juri e përbërë nga 3 personalitete të fushës.

Juria ka të drejtën e skualifikimit për veprat, të cilat nuk plotësojnë kërkesat dhe kriteret e përcaktuara dhe të shpallura zyrtarisht nga Ministria e Kulturës.

Vendimet e marra nga Juria do të jenë përfundimtare.

**Fazat e zhvillimit**

**Faza e parë : Tetor 2020.**

Në këtë fazë realizohet shpallja konkursit si dhe kriteret e pjesëmarrjes në faqen e Ministrisë së Kulturës [www.kultura.gov.al](http://www.kultura.gov.al), E-mail: [info@kultura.gov.al](mailto:info@kultura.gov.al)

Informimi i nxënësve dhe studentëve nga pedagogët mbi konkursin në Shkollat e Mesme Artistike, Fakultetin e Arteve të Universitetit të Arteve, Albanian University të Tiranës, dega e dizajnit,etj.

**Faza e dytë : Tetor 2020- Shkurt 2021**

Realizimi i punëve sipas kërkesave të përcaktuara dhe të shpallura zyrtarisht nga Ministria e Kulturës.

**Dorëzimi i punimeve duhet të bëhet brenda datës 28 Shkurt 2020.**

Të gjitha punimet e përgatitura për këtë konkurs do të dërgohen pranë Ministrisë së Kulturës në adresën e-mail : [novela.grafike.shqiptare@kultura.gov.al](mailto:novela.grafike.shqiptare@kultura.gov.al).

**Faza e tretë : Prill 2021**

Realizimi i botimit të katalogut me punët e përzgjedhura.

Përcaktimi i çmimeve fituese nga Juria, hapja e ekspozitës me punimet e paraqitura dhe organizimi i ceremonisë së ndarjeve të çmimeve.

Punimet e përzgjedhura do të printohen dhe ekspozohen në materiale të cilësisë së mirë, të përshtatshme për këtë qëllim.

Të gjithë pjesëmarrësve në konkurs do t’ju dorezohen kopje të botimt të “ *Novelat Grafike shqiptare* 2021”, Edicioni VI.

**Shpërblimi financiar për fituesit e çmimeve të konkursit**

Juria e ngritur shpall fituesit të cilët do të shpërblehen si më poshtë :

Çmimi i parë : 80.000 lekë

Çmimi i dytë : 50.000 lekë

Çmimi i tretë : 40.000 lekë

Çmimi i katërt :30.000 lekë

Çmimi i pestë : 20.000 lekë